Diari Oficial de la Generalitat Valenciana


Sumari del DOGV 4135, del 26-11-2001 (2001/11583)

RESOLUCIÓ de 25 d'octubre de 2001, de la Conselleria d'Indústria i Comerç, per la qual es declara aigua mineral natural la procedent de la captació núm. 0-6732, partida El Pinarejo, pedania San Antonio, terme municipal de Requena, província de València.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4135

Data del DOGV
:   26-11-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11209


Data del document
:   25-10-2001

Organisme emissor
:   Conselleria d'Indústria i Comerç

Tipus de document
:   Resolució

Descriptors 

:   * Requena
    * aigua mineral
    * empresa privada

RESOLUCIÓ de 25 d'octubre de 2001, de la Conselleria d'Indústria i Comerç, per la qual es declara aigua mineral natural la procedent de la captació núm. 0-6732, partida El Pinarejo, pedania San Antonio, terme municipal de Requena, província de València. [2001/X11089]
  
Vist l'expedient de declaració d'aigua mineral natural a la procedent del sondatge núm. 0-6732, partida El Pinarejo, pedania San Antonio, terme municipal de Requena, província de València, instat davant el Servei Territorial d'Indústria i Energia de València per la societat Agua Mineral San Benedetto, SA.
  
Vistos la Llei 22/1973, de Mines; el Reial Decret 2.857/1978, pel qual s'aprova el Reglament General per al Règim de la Mineria; el Reial Decret 1.047/1984, sobre valoració definitiva i ampliació de funcions i mitjans adscrits als serveis traspassats a la Comunitat Valenciana en matèria d'indústria, energia i mines; la Llei 29/1985, d'Aigües; el Reial Decret 849/1986, pel qual s'aprova el Reglament Públic Hidràulic, títol preliminar i altres; el Reial Decret 1.164/1991, de 22 de juliol, sobre Reglamentació tecnicosanitària per a l'elaboració, circulació i comerç de les aigües de beguda envasades.
  
Antecedents de fet
  
Primer. La societat Agua Mineral San Benedetto, SA, mitjançant escrit dirigit al Servei Territorial d'Indústria i Energia de València de data de registre d'entrada 23 d'octubre de 1998, després de la presa prèvia de mostres de les aigües, va sol·licitar d'acord amb l'article 24.1 de la Llei de Mines, i l'article 39.1 del Reglament General per al Règim de la Mineria, que la Conselleria d'Indústria i Comerç declarara aigua mineral natural la procedent de la captació subterrània núm. 0-6732, pou núm. 2 (Fuencisla), partida El Pinarejo, pedania San Antonio, terme municipal de Requena, província de València.
  
Segon. Amb data 25 de març de 1998, el Servei Territorial d'Indústria i Energia de València va autoritzar a la societat Agua Mineral de San Benedetto la realització de l'obra subterrània per a captació d'aigües núm. 0-6732, de coordenades X= 660.800, Y= 4.379.450, Z= 790 m.s.n.m., al terme municipal de Requena.
  
Tercer. Tot complint l'article 39.2 del Reglament General per al Règim de la Mineria, el Servei Territorial d'Indústria i Energia de València realitzà el 9 de desembre de 1998 les corresponents preses de mostres d'aigua en presència de la part interessada, i envià dues de les mostres preses a l'Institut Tecnològic Geominer d'Espanya per a la realització de l'anàlisi reglamentària; les preses de mostres es repetiren el 28 de juny de 2000, d'acord amb el que es desprén de les respectives actes. Amb dates de registre d'entrada de 24 de febrer de 1999 i 3 d'agost de 2000, es reberen els respectius informes de l'Institut Tecnològic Geominer d'Espanya de dates 26 de gener de 1999 i 19 de juliol de 2000, favorables quant a la qualificació com a aigua mineral natural.
  
Quart. De conformitat amb el que s'ha disposat en l'article 39.2 del Reglament General per al Règim de la Mineria, el Servei Territorial d'Indústria i Energia de València va procedir a la informació pública de la iniciació de l'expedient mitjançant anuncis que es publicaren en el BOP núm. 197, de 19 d'agost de 2000, i en el BOE núm. 201, de 22 d'agost de 2000, i no hi consta en l'expedient cap escrit d'oposició. El Servei Territorial va traslladar a la Direcció General d'Indústria i Energia l'expedient amb data de registre d'entrada de 6 de novembre de 2000, perquè continuara la seua tramitació, segons el que s'ha previst en l'article 39.2 del Reglament General per al Règim de la Mineria.
  
Cinqué. Amb data de registre d'eixida de 27 de març de 2001, notificat el 4 d'abril de 2001, la Direcció General d'Indústria i Energia trameté escrit on sol·licitava informe a la Confederació Hidrogràfica del Xúquer. Transcorregut el termini assenyalat no consta en l'expedient l'emissió de l'esmentat informe.
  
Sisé. Per complir els articles 20.1.2 i 19.1.3 del Reial Decret 1.164/1991, sobre Reglamentació tecnicosanitària per a l'elaboració, la circulació i el comerç de begudes envasades, i l'article 39.3 de la Llei 22/1973, de Mines, es traslladà l'expedient a la Conselleria de Sanitat, Direcció General de Salut Pública, en data de registre d'eixida de 20 de setembre de 2001, i se sol·licità el corresponent informe vinculant sobre la naturalesa de les aigües objecte de l'expedient. Amb data d'eixida de 24 de setembre de 2001, la Direcció General de Salut Pública emet informe vinculant favorable en el qual conclou que la indicada aigua reuneix les condicions per a poder ser declarada com a mineral natural.
  
Fonaments de dret
  
Primer. La Conselleria d'Indústria i Comerç és competent per a resoldre la sol·licitud de declaració d'aigua mineral natural de les esmentades aigües, formulada per Agua Mineral San Benedetto, SA, amb CIF I 82998183, en virtut del que s'ha disposat tant en els articles 24.2 de la Llei 22/1973, de 21 de juliol, de Mines, i 39.2 del seu Reglament, aprovat pel Reial Decret 2.857/1978; com en el que s'estableix en el Reial Decret 1.047/1984, d'11 d'abril, de transferències a la Comunitat Valenciana en matèria d'indústria, energia i mines, en el seu annex I, apartat B.III.a); i en el Decret 88/1999, del Govern Valencià, pel qual s'aprova el Reglament Orgànic i Funcional de la Conselleria d'Indústria i Comerç (DOGV núm. 3.551, de 2 d'agost de 1999).
  
Vistos els antecedents de fet i els preceptes legals esmentats i la resta de disposicions d'especial i general aplicació, aquesta Conselleria d'Indústria i Comerç, a petició de la societat Agua Mineral San Benedetto, SA, amb CIF I 80771551, resol:
  
Declarar aigua mineral natural la procedent de la captació núm. 0-6732, coordenades UTM X= 660.800, Y= 4.379.450, Z= 790 m.s.n.m., partida El Pinarejo, pedania de San Antonio, al terme municipal de Requena, província de València.
  
La present resolució no pot estendre's de facto per a aigües procedents de qualsevol altra surgència, pou, sondatge, brollador, etc., existent o a realitzar, si prèviament i després de la corresponent tramitació reglamentària no acorda aquesta Conselleria la qualificació com a mineral natural de les aigües així obtingudes.
  
Prèviament a l'aprofitament de l'aigua declarada mineral natural en la present resolució, caldrà sol·licitar al Servei Territorial d'Indústria i Energia de la província de València la corresponent autorització d'aprofitament, de conformitat amb el que s'ha establit en l'article 26 de la Llei 22/1973, de 21 de juliol, de Mines, i en l'article 41 del vigent Reglament General per al Règim de la Mineria, en relació amb els articles 24.1 de l'esmentada llei i 39.1 del seu reglament.
  
La present resolució és definitiva en via administrativa i contra ella podrà interposar-se recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que s'ha establit en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de la interposició de qualsevol altre recurs que es considere procedent.